Tolong jelaskan mengenai Tahun 2017 dari Donald Trump dalam bahasa melayu

Pada 20 Januari 2017, Trump telah mengangkat sumpah jawatan sebagai Presiden Amerika Syarikat ke-45 pada majlis pelantikan beliau oleh Ketua Hakim John Glover Roberts Jr. di Kapitol Amerika Syarikat. Dalam masa sejam pertama sebagai Presiden, Trump telah menandatangani beberapa perintah eksekutif, termasuk usaha untuk mengurangkan beban ekonomi "Affordable Care Act" yang juga dikenali sebagai "Obamacare".

Pada 21 Januari 2017, beberapa demontrasi untuk memprotes Trump diadakan di Amerika Syarikat dan beberapa negara lain, termasuk Women’s March.

Pada 23 Januari 2017, Trump menandatangani sebuah Executive Order (Perintah Eksekutif) yang membawakan Amerika Syarikat keluar dari Perjanjian Perkongsian Trans-Pasifik, sebuah perjanjian perdagangan antara Amerika Syarikat dan sebelas negara sekitar Lingkungan Pasifik iaitu Australia, Brunei, Kanada, Chile, Jepun, Malaysia, Mexico, New Zealand, Peru, Singapura, dan Vietnam yang akan mewujudkan satu "zon perdagangan bebas kira-kira 40 peratus daripada ekonomi dunia".

Pada 25 Januari 2017, Trump menciptakan Executive Order 13767: "Border Security and Immigration Enforcement Improvements" dengan tujuan untuk memastikan keselamatan dan integriti tanah air Amerika Syarikat dan memastikan undang-undang imigresen negara dilaksanakan dengan setia, termasuk mengarahkan pembinaan sistem tembok pertahanan baru di kawasan sempadan dengan Mexico.

Namun begitu Presiden Mexico, Enrique Peña Nieto menjelaskan bahawa mereka enggan membiayai sebarang kos pembinaan tembok sempadan yang dicadangkan oleh AS. Trump telah dikritik dan dicemuh oleh media arus perdana dari Dunia Barat selepas beliau menyatakan kepentingan isu-isu seperti keselamatan sempadan, pendatang tanpa izin, penyeludupan dan pemerdagangan manusia dan mengkritik Mexico atas isu tembok sempadan tersebut.

Pada 27 Januari 2017, suatu perintah menggantung kemasukan pelarian selama 120 hari dan rakyat Iraq, Iran, Libya, Somalia, Sudan, Syria dan Yaman tidak dibenarkan memasuki negara AS selama 90 hari, memetik kebimbangan keselamatan mengenai keganasan. Kemudian, pentadbiran seolah-olah menterbalikkan sebahagian daripada sebahagian daripada perintah itu, berkesan mengecualikan pengunjung dengan kad hijau.

Pada 30 Januari 2017, Trump memecat Pemangku Peguam Negara, Sally Yates kerana kritikan beliau terhadap penggantungan imigresen Trump. Pada 31 Januari, 2017, Trump mencalonkan Hakim Neil Gorsuch kepada Mahkamah Agung Amerika Syarikat untuk menggantikan mendiang Hakim Antonin Scalia.

Selepas The Wall Street Journal melaporkan bahawa Penasihat Keselamatan Negara Trump, Michael T. Flynn disiasat oleh ejen kontraintelijen AS untuk komunikasi dengan pegawai-pegawai Rusia. Flynn meletak jawatan pada 13 Februari 2017. Dua hari kemudian pada 15 Februari, calon Setiausaha Buruh Trump Andrew Puzder menarik balik pencalonannya kerana tidak mempunyai sokongan daripada Demokrat atau Republikan untuk mengesahkan pencalonannya.

Pada 03 Mac 2017, bekas pegawai CIA, Sabrina De Sousa yang ditahan oleh polis di Lapangan Terbang Lisbon pada Oktober 2015 telah dibebaskan dari penjara Portugal atas usaha oleh wakilnya Pete Hoekstra dan pentadbiran Trump.

Sabrina De Sousa merupakan satu "pengorbanan" untuk sebuah operasi yang telah dilaksanakan oleh ketua stesen CIA ketika itu Jeffrey Castelli dan diarah oleh Setiausaha Negara Amerika Syarikat Condoleezza Rice dari era George W. Bush dan diabaikan oleh era Barack Obama.

Pada 06 Disember 2017, Trump telah mengiktirafkan Jerusalem sebagai ibu negara Israel dan merupakan Presiden AS yang pertama melawat Baitulmuqaddis pada 22 Mei 2017. Trump mengatakan bahawa Amerika Syarikat merupakan sebuah negara neutral dalam Konflik Israel-Palestin disitu, dan bersiap sedia untuk apa-apa rundingan damai yang mungkin berlaku. Tindakan tersebut mendapat tentangan global seperti UN, OIC dan negara seperti Perancis, Turki, Iran, Jordan, Tunisia, Somalia, Yemen, Malaysia dan Indonesia. Atas kritikan tersebut, Trump membalas kepada mereka semua dengan mengumumkan dia akan memulakan proses untuk mendirikan kedutaan AS baru di Jerusalem dari Tel Aviv.